E alavetz dispausèc: “Que vengue de seguit un hustèr!” E eth hustèr venguec, e eth visir li didec: “Cuelh es mides de longada e d’amplada entà bastir ua estrada que li vengue ben ad aguest òme, e adaptar- la a un carreton, qu’arrossegarà un parelh de bufles.” E Hassan, espaurit, exclamèc: “Senhor, qué vas a hèr damb jo?” E eth visir didec: “Clauar-te ena estrada e amiar-te pera ciutat entà que toti te veiguen.” E Hassan repliquèc: “Mès, quin ei eth crim, entà que me castigues d’aguesta manèra?” Alavetz eth visir Chamseddin li didec: “Era negligéncia que premanires eth plat de milgrana!